Tomáš Satoranský

Tomašas Satoranskis (, g. 1991 m. spalio 30 d.) – Čekijos krepšininkas, žaidžiantis ACB lygoje besivaržančioje FC Barselonos komandoje. 

 Karjera 
T. Satoranskis karjerą pradėjo Prahos „USK“ komandoje, su kuria rungtyniavo nuo 2007 iki 2009 m. Prieš patekdamas į NBA jis žaidė Sevilijos ir Barselonos krepšinio komandose, o 2015 m. tapo Ispanijos krepšinio supertaurės čempionu.

2012 m. NBA naujokų biržoje Vašingtono „Wizards“ pasirinko jį 32-uoju šaukimu. 2016 m. liepos 21 d. jis pasirašė NBA sutartį ir tapo ketvirtuoju Čekijos žaidėju žaidusiu NBAhttps://basketball.realgm.com/national/teams/41/Czech-Republic/nba_playershttps://wizardstoday.monumentalsportsnetwork.com/2016/07/21/wizards-sign-tomas-satoransky .

2019 m. liepos 6 d. jis išmainytas į Čikagos „Bulls“ komandąhttps://www.nba.com/bulls/news/release-title. 2019-2020 m. NBA sezone jis vidutiniškai pelnė 9,9 taškus per rungtynes – daugiausiai karjeroje.

2021 m. rugpjūčio 8 d. jis išmainytas į Naujojo Orleano „Pelicans“ komandą, su kuria sužaidė tik 32 rungtyneshttps://www.nba.com/pelicans/news/pelicans-acquire-tomas-satoransky-garrett-temple-chicago-bulls.

2022 m. vasario 8 d. jis išmainytas į Portlando „Trail Blazers“https://www.nba.com/blazers/trail-blazers-complete-trade-new-orleans, o dieną po (vasario 9 d.) jis buvo išmainytas į San Antonijo „Spurs“https://www.nba.com/blazers/trail-blazers-complete-three-team-trade. San Antonijo „Spurs“ komandoje jis sužaidė tik vienas rungtynes ir vasario 26 d. pasirašė sutartį su Vašingtono „Wizards“ komandahttps://wtop.com/washington-wizards/2022/02/wizards-sign-satoransky-for-second-stint-with-washington/ .

2022 m. liepos 4 d. jis sugrįžo į FC Barselonos komandąhttps://www.fcbarcelona.com/en/basketball/first-team/news/2666291/tomas-satoransky-returns-to-barca.

 Šalies rinktinė 
T. Satoranskis atstovauja Čekijos vyrų krepšinio rinktinei nuo 2009 m. Europos krepšinio čempionato atrankų. Jis taip pat dalyvavo 2013 ir 2015 m. Europos krepšinio čempionatuose. 2017 m. Europos krepšinio čempionate jo vedama rinktinė pirmą kartą istorijoje pateko į 2019 m. pasaulio krepšinio čempionatąhttps://www.fiba.basketball/basketballworldcup/2019/european-qualifiers/news/czech-republics-satoransky-the-boys-have-grown-up-which-makes-us-one-of-the-best-teams-weve-ever-had.

T. Satoranskis taip pat atstovavo rinktinei 2020 m. vasaros olimpinėse žaidynėse.

 Pasiekimai 

 2015 m. Ispanijos krepšinio supertaurės čempionas
 2013-2015, 2018-2021, 2023 m. Čekijos metų krepšininkas

 Išnašos 

Kategorija:Čekijos krepšininkai
Kategorija:Čekijos olimpiečiai